**Să cânte preoți la slujbe!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să cânte preoți la slujbe!

...

Motto: Nu pentru-o lopată de rumenă pâine,

nu pentru pătule, nu pentru pogoane,

ci pentru văzduhul tău liber de mâine,

ridică-te, Gheorghe, ridică-te, Ioane!

(Radu Gyr)

...

Ridică-te Gheorghe, ridică-te Ioane

Ridicați-vă amândoi într-un cuget,

Că tâlharii fără inimi și suflet,

Sărutul vi l-au luat din icoane!

...

Rupe nevăzutele lanțuri

Din zale de minciună și frică,

Pe străbuni din morminte ridică,

Ridică icoana din șanțuri!

...

Din credința străbună fă-ți scut,

Ridică-te Gheorghe, ridică-te Ioane

Că tâlharii au scuipat pe icoane

Icoanele cu care tu ai crescut!

...

Ieși cu icoanele-n stradă

Și luptă cu dușmanul comun

Întreaga lume să vadă

Cum luptă poporul român!

...

Scoate din case poporul

Să salveze ce-a mai rămas.

Că ăștia au furat pas cu pas

Întregului neam, viitorul!

...

Cât mai arde în tine-o feștilă

De nădejde-n Dumnezeu și-n icoane

Să nu te temi de bastoane

Ieși din starea umilă,

Ridică-te Gheorghe, ridică-te Ioane!

...

Înalță păduri din icoane,

Să rupă lanțuri de drujbe,

Să cânte preoți la slujbe,

Ridică-te Gheorghe, ridică-te Ioane!

...

Timpul de rugă s-a scurs

Și țara-i furată-n vagoane,

Ai nădejde în Domnul Iisus,

Că va lupta alături de tine!

...

Pentru sărutul furat din icoane,

Pentru promisiunea de bine

Pe care-o tot aștepți și nu vine,

Ridică-te Gheorghe, ridică-te Ioane!